Δασικά πρόδηλα σφάλματα και απόδοση σε αλλαγές χρήσεων γης: Από τους δασικούς χάρτες στις κτηματολογικές εγγραφές
Creators: name: Γόγαλη, Καλλιόπη Κωνσταντίνου
Publisher: name: Aristotle University of Thessaloniki
Year: 2024
Subjects: Δασικά πρόδηλα σφάλματα
Αλλαγές χρήσεων γης
Δασικός χάρτης
Forest manifest errors
Land use changes
Forest map

description: Ο σκοπός της παρούσας μεταπτυχιακής διατριβής είναι ο προσδιορισμός των Δασικών προδήλων σφάλματων σε επίπεδο Δασικού Δικαίου και πως αυτά βρίσκουν αντίκτυπο στην αλλαγή των χρήσεων γης με την πάροδο των ετών. Το έργο των Δασικών χαρτών οφείλει να χαρακτηρίζεται από συνέπεια. Παραλείψεις εκ παραδρομής αναγκαίων στοιχείων για την σύνταξή τους, επηρεάζει την αξιοπιστία του απέναντι στους διοικούμενους. Το γεγονός αυτό κατέστησε αναγκαία τη λήψη μέτρων και νομοθετικών ρυθμίσεων για την εύρυθμη λειτουργία του Δασικού Χάρτη και μετέπειτα σαφώς και του Εθνικού μας Δασολογίου και Κτηματολογίου. Η παρούσα διατριβή εστιάζει στην ανάπτυξη και στην απαρίθμηση των δασικών προδήλων σφαλμάτων, καθώς και στους τρόπους επίλυσής τους τόσο από πλευράς διοίκησης όσο και από πλευράς διοικούμενου. Αναλύεται επίσης, το ένδικο αυτό βοήθημα, των Δασικών προδήλων σφαλμάτων, ως ένα σημαντικό εργαλείο επίλυσης δασικών αμφισβητήσεων στους Αναρτημένους αλλά και Κυρωμένους Δασικούς χάρτες, οι οποίοι χάρτες δύναται να αναμορφωθούν μέσω του διοικητικού αυτού μηχανισμού του δασικού προδήλου σφάλματος. Στην παρούσα μελέτη, σκοπός είναι η συνοπτική αλλά ταυτόχρονα πλήρης καταγραφή της έννοιας του δάσους και της δασικής έκτασης και η ανάδειξη της σύνδεσης του Δασικού Δικαίου με το Κτηματολογικό Δίκαιο. Ειδικότερα, στο πρώτο κεφάλαιο γίνεται αναφορά της έννοιας του δάσους και της δασικής έκτασης, όπως διαμορφώθηκε πριν και μετά το Σύνταγμα του 1975 σε συνδυασμό με τα επιμέρους νομοθετήματα και το Προεδρικό Διάταγμα 32/2016. Ακολούθως, αναπτύσσεται η έννοια της «αλλαγής χρήσεων γης» και οι επιδράσεις αλλαγών σε δασικές εκτάσεις, καθώς και η αναγκαιότητα της συστηματικής παρακολούθησης αυτών για τη διατήρηση ενός ενημερωμένου και επικαιροποιημένου Εθνικού Δασολογίου. Έπειτα, στα επόμενα κεφάλαια αναπτύσσεται η σχέση μεταξύ Δασικών χαρτών, Δασολογίου και Κτηματολογίου και παρουσιάζονται οι διοικητικοί μηχανισμοί αναμόρφωσης των δασικών χαρτών, μέσω των δασικών προδήλων σφαλμάτων Ακόμη, ακολουθεί μία παρουσίαση των ένδικων μέσων του κτηματολογίου, ανάλογα με το στάδιο σύνταξης των δασικών χαρτών και την επενέργεια αυτών στις κτηματολογικές εγγραφές του Εθνικού Κτηματολογίου. Τέλος, παρουσιάζονται περιπτωσιολογίες δασικών προδήλων σφαλμάτων και οι αποφάσεις των αρμοδίων θεσμικών οργάνων, των Επιτροπών Εξέτασης Αντιρρήσεων.
description: The purpose of this master's thesis is to determine the Forestry manifest errors at the level of Forestry Law and how they have an impact on the change of land uses over the years. The work of the Forest maps must be characterized by consistency. Inadvertent omissions of information necessary for their preparation, affects his credibility towards the governed. This fact necessitated the adoption of measures and legislative regulations for the proper functioning of the Forestry Charter and later clearly also of our National Forestry and Cadastre. This thesis focuses on the development and enumeration of forestry manifest errors, as well as the ways of solving them both from the point of view of administration and from the point of view of the governed. It is also analyzed, this legal aid, of Forestry manifest errors, as an important tool for resolving forestry disputes in the Posted and Sanctioned Forestry maps, which maps can be reformed through this administrative mechanism of the forestry manifest error. In the present study, the purpose is the concise but at the same time complete recording of the concept of forest and forest area and highlighting the connection of Forestry Law with Real Estate Law. In particular, the first chapter mentions the concept of the forest and the forest area, as it was formed before and after the 1975 Constitution in combination with the individual legislations and the Presidential Decree 32/2016. Next, the concept of "land use change" is developed and the effects of changes in forest areas, as well as the necessity of their systematic monitoring to maintain an informed and up-to-date National Forestry. Then, in the following chapters, the relationship between Forest maps, Forestry and Cadastre is developed and the administrative mechanisms for the reformation of forest maps are presented, through forest manifest errors. Furthermore, there follows a presentation of the legal remedies of the cadastre, depending on the stage of drawing up the forest maps and the effect of these on the cadastral records of the National Land Registry. Finally, case of studies of obvious forestry manifest errors and the decisions of the competent institutions, the Objection Examination Committees, are presented.